**EMLÉKEZTETŐ**

**Az Egyetemi Doktorandusz Képviselet 2014. november 20-án tartott üléséről**

**Jelen voltak:** Hajas Lívia, Lendvai László, Török Anita

**Kimentését kérte:** Debreceni Csaba, Kovács András, Oroszlány Miklós, Soltész Dániel

**Tanácskozási jogú tag:** Csordás Hédi Virág, Tamási Alexandra

**Beszámolók, előterjesztések:**

1. **Hajas Lívia** beszámolt a Rektori Tanács október 27-i ülésén elhangzottakról.
2. **Hajas Lívia** tájékoztatta az EDK Képviselőket, hogy Dr. Halász Edit beküldte az EHBDT-nek az előterjesztését az új PhD kurzussorozat ügyében. Korábban a Képviselet segítségét kérték a hallgatói igények felmérésében. Hajas Lívia összeállította a kérdőívet, melyet a jelenlévők egyhangúlag elfogadtak. A következő hét elején Hajas Lívia eljuttatja a kérdőívet a doktoranduszok számára.
3. **Hajas Lívia** bemutatta a Képviselőknek az EDK weboldalának tervezetét. **Lendvai László** ismertette változtatási javaslatait. A jelenlévők egyetértettek a javaslatokkal. Hajas Lívia módosítja a tervezetet, majd továbbítja Daku Dávidnak.
4. **Hajas Lívia** megkérte a jelenlévőket, hogy véleményezzék az EDK pályázat elbírálásához összeállított pontozási rendszert. A jelenlévők nem értettek egyet az alapelvekkel, sem az egyes kategóriákban kapható pontszámok arányával. Hajas Lívia kérte, hogy a következő ülésre mindenki gondolja át és küldje el Neki a javasolt pontozási szabályokat. A Képviselet a december 5-i ülésén fogja összeállítani a pontozási rendszert a beküldött javaslatok alapján.

Következő ülés időpontja: 2014. december 3. 8:30.

 **Hajas Lívia** **Török Anita**

 Elnök Ellenjegyző

 Emlékeztetővezető

### Az ülésen kiosztásra került írásos anyagok listája

|  |  |  |
| --- | --- | --- |
| **Szám** | **Megnevezés** | **Készítette/Előterjesztette** |
| 1 | Kérdőív - PhD hallgatók BME szintű kutatói személyiségfejlesztő képzése | **Hajas Lívia** |
| 2 | EDK weboldal tervezet | **Hajas Lívia** |
| 3 | Pontozási elvek – EDK Konferencia részvétel támogatás pályázat | **Hajas Lívia** |

Budapest, 2014. november 21.